Mientres os Chudicios de Nuremberg en 1946, von Manstein fue clamato como testimonio d'a esfensa d'os acusatos. Dimpués fue internato en un campo britanico ta prisioners de guerra, o "Special Camp 11" en Bridgend. Dimpués, por presions d'os sovieticos, que pretendeban a suya extradición ta o suyo chudicio en a Unión Sovietica, os britanicos aceptoron as acusacions sovieticas y ubrieron un chudicio por crimens de guerra contra Erich von Manstein en Hamburgo en agosto de 1949. En parte debito a las demandas sovieticas en o clima de Guerra Fría y en parte por o respeto por as suyas qualidatz melitars, muitos altos cargos britanicos, como o mariscal de campo Bernard Law Montgomery u o historiador melitar Basil Liddell Hart, facioron chestions ta contribuir con diners a la suya esfensa, con l'aprobación de Winston Churchill, que pensaba que o chudicio no yera más que un paso más d'o nuevo Gubierno britanico d'o Labour Party de Clement Attlee t'apaciguar a la Unión Sovietica.